கேள்வி: முகம்மது அப்துல் அலி குறித்து விரிவாக சொல்லுங்கள்.
பதில்: அல்-ஹாஜ்  நவாப் குலாம் முகம்மது அப்துல் அலி கான் பகதூர் (பிறப்பு 9 ஆகத்து 1951) தற்போதைய ஆற்காடு நவாப் பட்டம் ஏற்றிருப்பவராவார். இவர் 1993 சூலையில் தமது தந்தை குலாம் முகம்மது அப்துல் காதிரின் மறைவிற்குப் பிறகு இப்பட்டத்திற்கு உரியவரானார். இவரது குடும்பத்தினர் இரண்டாவது கலீபாவான உமறு இப்னு அல்-கத்தாப் வழித்தோன்றல்களாவர். ஆற்காடு இளவரசர் என்ற நிலையில் இவர் பல சமய அறக்கட்டளைகளுக்கும் கல்வி நிலையங்களுக்கும் தலைவராக உள்ளார். மக்கா, மதீனா நகரங்களை நிருவகிக்கும் வக்பு குழுவின் உறுப்பினராக உள்ளார். அரச விழாக்களிலும் வரவேற்புகளின் போதும் ஆற்காடு இளவரசருக்கு தமிழ்நாட்டின் ஆய அமைச்சர்களுக்கு இணையான நிலை வழங்கப்படுகிறது.